Extreu les principals categories d'aquest text:
Sílvia Paneque i Sureda (Riudellots de la Selva, 22 de desembre de 1972) és una política gironina, química de professió. És regidora de l'Ajuntament de Girona des de 2011 i també primera tinenta d'alcaldia durant la seva segona legislatura, entre 2015 i 2019. Estudià a l'escola pública d'aquest municipi i anà a l'Institut Santiago Sobrequés a Girona. És llicenciada en Químiques per la Universitat de Girona des del 1996 i ha acabat diferents màsters en qualitat i direcció d'empreses. Ha estat professora associada i investigadora a la Universitat de Girona durant la segona meitat dels anys noranta. Ha estat directora general a dues empreses del sector dels taps de suro. Sílvia Paneque i Sureda va ser regidora a l'Ajuntament de Girona l'any 2011. El 31 de març del 2012 va ser escollida Primera Secretària de l'Agrupació de Girona. El 4 de juliol del 2014 fou escollida candidata a les eleccions a l'Ajuntament de Girona. Aquesta candidatura obtingué el suport del 98,7% dels vots a les primàries, en què havien votat 711 afiliats i ciutadans gironins. La seva candidatura va ser l'única que es va presentar a les primàries. El 28 de novembre del 2014, es convertí en portaveu del grup municipal del PSC, quan sis regidors havien abandonat el partit i optat per ser regidors no adscrits. A les eleccions del 24 de maig del 2015, la llista socialista obtingué 5.265 vots. El PSC va anomenar-la representant al Consell Federal del PSOE i en dimití a octubre del 2016. Amb la investidura com a president de la Generalitat de l'anterior alcalde, Carles Puigdemont, Albert Ballesta fou alcalde des del dia 22 de gener fins al 8 de març del 2016, en què dimití. El succeí Marta Madrenes, amb un pacte amb els socialistes de Girona; Sílvia Paneque esdevingué llavors primera tinenta d'alcaldia i responsable de l'àrea d'Igualtat, Drets Socials, Treball, Joventut i Seguretat, mentre era també portaveu dels grup municipal del PSC. I coregidora a Santa Eugènia-Can Gibert. Les accions de govern que desenvolupà en aquesta àrea van ser: aplicar la Llei 4/2016 de Protecció del Dret a l'Habitatge per a l'inici del procediment d'expropiació d'ús a habitatges buits d'entitats bancàries; ampliar ajuts a persones i famílies en risc de vulnerabilitat; col·laborar amb el col·lectiu LGTBI en pro de la igualtat; aprovar el V Pla d'Igualtat de gènere de l'Ajuntament de Girona; o acabar d'establir i culminar el projecte Housing First per a persones sense llar. Durant aquest mandat s'han obert tres nous equipaments socials a la ciutat de Girona: Centre Obert Infantil a Santa Eugènia, El Güell - Espai Jove i el Centre de Distribució d'Aliments a Can Gibert del Pla. Els punts de vista polítics que ha escrit a l'opinió pública han girat a l'entorn dels Drets ciutadans, la reivindicació de la diversitat d'identitats i el federalisme. El 2019 inicià la seva tercera legislatura com a regidora de l'Ajuntament de Girona. A les eleccions al Parlament de Catalunya de 2021 va ser cap de llista del PSC per la circumscripció de Girona, essent escollida diputada.
Sílvia Paneque i Sureda : polític, Riudellots de la Selva : Entitat_Geopolítica, Ajuntament de Girona : govern, Girona : Entitat_Geopolítica, Universitat de Girona : educació, Agrupació de Girona : organització, PSC : partit_polític, Generalitat : govern, Carles Puigdemont : polític, Albert Ballesta : polític, Marta Madrenes : polític, Sílvia Paneque : polític, Institut Santiago Sobrequés : educació, PSOE : partit_polític, Igualtat, Drets Socials, Treball, Joventut i Seguretat : govern, Santa Eugènia : Entitat_Geopolítica, Can Gibert : Entitat_Geopolítica, El Güell : edifici, Can Gibert del Pla : Entitat_Geopolítica, Parlament de Catalunya : govern